У сувязі з тым, што на банкнотах будзе пазначацца год іх фактычнага выпуску, спатрэбілася ўнясенне змяненняў ва ўказ Прэзідэнта ад 4 лістапада 2015 года нумар 450 "Аб правядзенні дэнамінацыі афіцыйнай грашовай адзінкі Рэспублікі Беларусь". 19 верасня 2018 года кіраўнік дзяржавы падпісаў указ нумар 380, якім уносяцца змяненні ва ўказ нумар 450. У адпаведнасці са змяненнямі абмен грашовых знакаў узору 2000 года можна будзе праводзіць не толькі на грашовыя знакі ўзору 2009 года, але і іншых гадоў выпуску. Неабходнасць гэтага рашэння абумоўлена тым, што выпуск асобных наміналаў мадыфікаваных банкнотаў плануецца ўжо ў 2019-2020 гадах, у той час як абмен банкнотаў узору 2000 года на грашовыя знакі 2009 года заканчваецца 31 снежня 2021 года.